Diari Oficial de la Generalitat Valenciana


Sumari del DOGV 8925, del 14-10-2020 (2020/8385)

RESOLUCIÓ de 6 d'octubre de 2020, de la Direcció General d'Infància i Adolescència, per la qual es concedeixen les subvencions dirigides a programes de promoció dels drets de la infància i de participació infantil, per a l'exercici 2020.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8925

Data del DOGV
:   14-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8385


Data del document
:   06-10-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 6 d'octubre de 2020, de la Direcció General d'Infància i Adolescència, per la qual es concedeixen les subvencions dirigides a programes de promoció dels drets de la infància i de participació infantil, per a l'exercici 2020. [2020/8385]  
Vistes les sol·licituds presentades a l'empara de la Resolució de 23 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a programes de promoció dels drets de la infància i de participació infantil per a l'exercici 2020 (DOGV 8707, 30.12.2019), d'ara endavant, resolució de convocatòria.  
Vista la proposta de resolució de la comissió tècnica de valoració del 6 d'agost de 2020 formulada d'acord amb el que es disposa en l'article 8 de l'Ordre 6/2017, de 20 de juliol, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de subvencions dirigides a programes de promoció dels drets de la infància i de participació infantil (DOGV 8092, 26.07.2017), d'ara en avant «Ordre 6/2017».  
En virtut de les competències atribuïdes pel Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat; l'article 160.4.c de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i la delegació de la resolució de concessió en la persona titular de la direcció general efectuada a través de la Resolució de 29 de febrer de 2016, de la vicepresidenta del Consell i consellera d'Igualtat i Polítiques Inclusives, sobre delegació de l'exercici de competències en determinats òrgans de la Vicepresidència i Conselleria, resolc:  
  
Primer  
D'acord amb la proposta formulada per la comissió avaluadora, concedir les subvencions per a la realització de programes de promoció dels drets de la infància i de participació infantil a les entitats sol·licitants que figuren en l'annex I i per les quantitats que s'hi especifiquen, que han obtingut una valoració de la sol·licitud superior a 35 punts, mínim establit en l'article 8.2 de l'Ordre 6/2017.  
  
Segon  
Autoritzar i disposar a favor de les entitats que figuren en l'annex I i en concepte de subvenció d'aquest programa, les quantitats que hi consten, a càrrec del programa pressupostari 70.16.45.228.32.4, línia S5168000, dels pressupostos de la Generalitat per a l'exercici 2020.  
  
  
Tercer  
Denegar les sol·licituds presentades per les entitats locals que figuren en l'annex II, per haver obtingut una puntuació que no supera els 35 punts, mínim exigit en l'article 8.2 de l'Ordre 6/2017.  
  
Quart  
D'acord amb l'apartat 10.2 de la resolució de convocatòria, la justificació de la subvenció s'efectuarà abans del 31 d'octubre de 2020. No obstant això, les despeses que s'hagen produït amb posterioritat al 30 de setembre de 2020 podran justificar-se fins al 31 de gener de 2021.  
La justificació s'ajustarà al que es disposa en l'article 16 de l'Ordre 6/2017 i es presentarà en la seu electrònica de la Generalitat.  
L'aportació de la documentació per a la justificació de les subvencions concedides en règim de concurrència competitiva a entitats locals per a programes de promoció dels drets de la infància i de participació infantil s'haurà de realitzar a través del tràmit telemàtic corresponent disponible en l'enllaç següent:  
https://www.gva.es/es/inicio/procedimientos'id\_proc=20930  
  
Cinqué  
Les entitats beneficiàries hauran de complir les obligacions assenyalades en l'article 13 de l'Ordre 6/2017, de 20 de juliol, de la Vicepresidència i Conselleria d'Igualtat i Polítiques Inclusives. De conformitat amb el que es disposa en l'apartat 2 de l'article esmentat, hauran de presentar abans del 31 de gener de 2021 en la Direcció General d'Infància i Adolescència una memòria de desenvolupament del programa subvencionat, amb les dades que figuren en el model que aquest òrgan elaborarà amb aquesta finalitat, a través de la seu electrònica de la Generalitat. El model es troba disponible en l'enllaç següent:  
https://www.gva.es/es/inicio/procedimientos'id\_proc=18552  
  
Sisé  
D'acord amb el que es disposa en l'article 44.1.d.2n de la Llei 10/2019, de 27 de desembre, de pressupostos de la Generalitat per a l'exercici 2020, immediatament després de la resolució de concessió i amb caràcter previ a la justificació, s'anticiparà un 65 % de l'import concedit. El 35 % restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.  
  
Seté  
Serà procedent el reintegrament de les quantitats percebudes o la seua minoració, en els supòsits previstos i en la forma establida en l'article 19 de l'Ordre 6/2017.  
De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, contra aquesta resolució, que posa fi a la via administrativa, es pot interposar potestativament un recurs de reposició davant del mateix òrgan que l'ha dictada, en el termini d'un mes a comptar de l'endemà de la notificació, o bé pot interposar-se directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puguen interposar qualsevol altre que estimen pertinent.  
  
  
València, 6 d'octubre de 2020.- La vicepresidenta del Consell i consellera d'Igualtat i Polítiques Inclusives, p. d. (R 29.02.2016), la directora general d'Infància i Adolescència: Rosa Josefa Molero Mañes.